Okresná prokuratúra Bardejov 
Kellerova 7, 085 43 Bardejov

Sp. zn. : Pv 655/12/7701	Bardejov, 8.11.2012
EEČ : 2-54-60-2012

U Z N E S E N I E

Trestná vec:	obvinený XXXXX  
Prečin:	Ohrozenie pod vplyvom návykovej látky podľa § 289 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Bardejov
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 27. 08. 2012 v čase o 04.59 hod. ako vodič viedol v stave vylučujúcom spôsobilosť na vedenie motorového vozidla, ktorý si privodil požitím alkoholických nápojov skriňové dodávkové motorové vozidlo zn. Opel-Movano  ev .č. BJ-201BF v Bardejove po ulici Kukoreliho, kde bol zastavený a kontrolovaný hliadkou PZ, pričom pri dychovej skúške na zistenie požitia alkoholických nápojov mu bola nameraná koncentrácia 0,75 mg etylalkoholu na liter vydychovaného vzduchu.
Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
           Uznesením  povereného príslušníka Okresného riaditeľstva PZ, Okresného dopravného inšpektorátu v Bardejove   sp. zn. ORP-50/DI-BJ-2012   zo dňa 27. 08. 2012   bolo podľa § 206 ods. 1 Tr. por. vznesené obvinenie XXXXX pre prečin  ohrozenia pod vplyvom návykovej látky podľa § 289 ods. 1  Tr. zákona na tom skutkovom základe,že dňa 27. 08. 2012 v čase o 04.59 hod. ako vodič viedol v stave vylučujúcom spôsobilosť na vedenie motorového vozidla, ktorý si privodil požitím alkoholických nápojov skriňové dodávkové motorové vozidlo zn. Opel-Movano  ev .č. BJ-201BF v Bardejove po ulici Kukoreliho, kde bol zastavený a kontrolovaný hliadkou PZ, pričom pri dychovej skúške na zistenie požitia alkoholických nápojov mu bola nameraná koncentrácia 0,75 mg etylalkoholu na liter vydychovaného vzduchu.

Preskúmaním vyšetrovacieho spisu bolo zistené, že obv. XXXXX sa k spáchaniu prečinu priznal, svoje konanie oľutoval a vyslovil súhlas s podmienečným zastavením trestného stíhania. Ďalej vyhlásil, že spáchal skutok, pre ktorý je trestne stíhaný.

 Z charakteristiky vyplýva, že v mieste trvalého bydliska ako aj v zamestnaní je hodnotený kladne. Podľa odpisu z registra trestov nebol súdne trestaný.
	
Pri prečine  ohrozenia pod vplyvom návykovej látky  podľa § 289 ods. 1 Trestného zákona je trestná sadzba trestu odňatia slobody určená  až na 1 /jeden/ rok. 

Podľa § 216 ods. 1 Tr. poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom  obvineného  po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak 

a/ vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne,
b/ nahradil škodu, ak bola činom spôsobená, alebo s poškodeným o jej náhrade uzavrel  dohodu alebo urobil  iné potrebné opatrenia na jej náhradu, a
c/ vzhľadom na  osobu obvineného, s prihliadnutím  na jeho doterajší život  a na  okolnosti  prípadu  možno takéto rozhodnutie považovať za dostačujúce.

Vzhľadom k tomu, že boli splnené zákonné podmienky pre postup podľa § 216 ods. 1 Tr. poriadku bolo rozhodnuté tak, ako je uvedené vo výrokovej časti tohto uznesenia.

Obvinenému XXXXX bola v zmysle § 216 ods. 2 Tr. poriadku určená skúšobná doba v trvaní 12 /dvanástich/ mesiacov. 
                                                                       .
Skúšobná doba začína plynúť právoplatnosťou tohto rozhodnutia o podmienečnom zastavení trestného stíhania.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Fertáľ
prokurátor